Псалам 121
Господ је верни чувар људи.
Песма за пењање.
1 Подижем очи своје ка горама;
одакле ми долази помоћ?
2 Помоћ је мени од Господа,
који је створио небо и земљу.
3 Неће дати да попузне нога твоја;
не дремље чувар твој.
4 Гле, не дремље и не спава
чувар Израиљев.
5 Господ је чувар твој,
Господ је сен твој,
Он ти је с десне стране.
6 Дању те неће сунце убити
ни месец ноћу.
7 Господ ће те сачувати од сваког зла,
сачуваће душу твоју Господ.
8 Господ ће чувати улазак твој и излазак твој,
одсад и довека.